**Savjetovanje sa zainteresiranom javnošću**

Dana 29. srpnja 2023. godine na snagu je stupio novi Zakon o pomorskom dobru i morskim lukama (“Narodne Novine” broj 83/23). Člankom 149. navedenog Zakona propisan je sadržaj i obaveza donošenja Odluke o redu na pomorskom dobru od strane predstavničkih tijela jedinica lokalne samouprave.

Red na pomorskom dobru je cjelovit sustav mjera i radnji kojima se osigurava zaštita i održavanje pomorskog dobra u općoj upotrebi, a održavanje reda na pomorskom dobru financira se iz sredstava za upravljanje pomorskim dobrom koja su prihod jedinice lokalne samouprave i iz vlastitih sredstava jedinice lokalne samouprave.

Nacrt prijedloga ove Odluke obuhvaća: opće odredbe, uređenje, korištenje, čišćenje i održavanje pomorskog dobra, mjere za održavanje reda na pomorskom dobru i prekršajne odredbe.

Zakonom o pomorskom dobru i morskim lukama uveden je institut “pomorskog redara” čije su ovlasti i način postupanja utvrđeni Zakonom i ovom Odlukom.

Savjetovanje je otvoreno do: 15.11.2023.